Fond za zaštitu depozita

Podgorica, 29.11.2023. godine

**Održana XLI sjednica Upravnog odbora Fonda za zaštitu depozita**

Upravni odbor Fonda za zaštitu depozita održao je četrdesetprvu sjednicu, kojom je predsjedavao predsjednik Upravnog odbora Fonda Vesko Lekić.

Upravni odbor Fonda je danas razmotrio i usvojio Program rada Fonda za zaštitu depozita za 2024. godinu kojim su predviđene aktivnosti vezane za primjenu Metodologije za obračun premije na bazi rizika pojedine kreditne institucije, aktivnosti na testiranju otpornosti sistema zaštite depozita na stres, aktivnosti na realizaciji Ugovora o izvršavanju međunarodnih platnih transakcija Fonda i primanju u depozit novčanih sredstava Fonda zaključenog sa CBCG, aktivnosti na sprovođenju predkvalifikacionog postupka za izbor banke isplatioca, aktivnosti vezane za Radnu grupu 9 u okviru pregovora za pristupanje EU, aktivnosti vezane za aranžman sa EBRD-om, marketinške aktivnosti vezane za upoznavanje građanstva sa ulogom Fonda, aktivnosti isplate garantovanih depozita deponentima kreditnih institucija nad kojima je otvoren stečajni postupak i ostalih aktivnosti vezane za redovno poslovanje Fonda.

Upravni odbor Fonda je razmotrio i usvojio Finansijski plan Fonda za zaštitu depozita za 2024. godinu, koji je pripremljen na bazi obaveza i aktivnosti započetih u prethodnom periodu i planiranih aktivnosti za 2024. godinu. Polazna osnova prilikom sačinjavanja Finansijskog plana Fonda za 2024 godinu je izvršenje prethodnog plana za 10 mjeseci 2023. godine kao i projekcija očekivanih prihoda i rashoda u narednoj godini, uz poštovanje konzervativnog pristupa. Finansijskim planom za 2024. godinu planirani su ukupni prihodi na iznos od 37.790.650 eura dok su ukupni rashodi planirani na iznos od 915.545 eura.

Upravni odbor Fonda je razmotrio ostvarivanje ciljeva Fonda, ciljanog nivoa i obima i nivoa pokrivenosti pri čemu je ocijenjeno da je Fond u predhodnom trogodišnjem periodu u potpunosti ostvario ciljeve zbog kojih je i osnovan i to: zaštita deponenata od gubitka depozita u slučaju nastupanja zaštićenog slučaja, očuvanje povjerenja deponenata i doprinos stabilnosti bankarskog i ukupnog finansijskog sistema.

Upravni odbor Fonda se upoznao sa uspješno sprovedenim testiranjem otpornosti sistema zaštite depozita na stres koje je Fond sproveo sa tri kreditne institucije.

Upravni odbor Fonda je na današnjoj sjednici razmotrio i druga tekuća pitanja iz svoje nadležnosti.

Upravni odbor Fonda je razmotrio izvještaj o visini ukupnih depozita, visini garantovanih depozita u bankarskom sistemu Crne Gore i stanju sredstava Fonda na 31.10.2023. godine. Konstatovano je da ukupna sredstva Fonda na 31.10.2023. godine iznose 174,95 miliona eura, ukupni depoziti iznose 5,548 milijardi eura, a garantovani depoziti iznose 2,128 milijardi eura.

Upravni odbor Fonda je na današnjoj sjednici razmotrio i druga tekuća pitanja iz svoje nadležnosti.